Ringkesan artikelnyo:  (CNN) Sabuah kalompok mahasiswa kedokteran dari lua diyakini alah bajalan ka Suriah untuak bakarajo di rumah sakik nan dikontrol dek ISIS, kecek anggota parlemen Turki pado CNN pado hari Ahad. Kelompok 11 urang ko tamasuak tujuah urang Inggirih, surang Amerika, surang Kanada jo duo urang Sudan, manuruik Mehmet Ali Ediboglu. Ediboglu, surang anggota parlemen Turki nan bapihak oposisi, mangecek jo The Observer, inyo alah mangecek jo kaluarga mahasiswa, nan yakin urang-urang nan dicintoannyo ingin bakarajo untuak ISIS dan mamintak bantuan dari Ediboglu untuak mancarinyo di nagara jiran, Suriah. "Urang-urang tu lah dibohongi, inyo lah dibasuah utak. Itu nan ambo sangko, sarato sanak kaluarga, " kecek Ediboglu, sasuai jo surek kaba. Tapi inyo juo manekankan baso kalompok tu indak bajalan jo niat untuak bagabuang dalam paparangan. "Janlah kito lupokan fakta bahwa inyo adolah dotor", keceknyo ka The Observer. "Urang-urang tu payi ka sinan untuak manolong, indak untuak malawan". Salapan dari kalompok ko adolah mahasiswa kedokteran nan baru lulus dan tigo nan lainnyo ado di taun tarakhir dari sikolah kedokteran, keceknyo. Inyo alah baraja di Khartoum, Sudan. Kini, saindaknyo tujuah dari ibu jo bapak-bapaknyo tingga di dakek bateh Turki jo Suriah, jo mamintak supayo anak-anaknyo babaliak, manuruik The Observer. Dalam sabuah wawancara nan ditabikan di Hürriyet Daily News di Turki, kalompok urang gaek iko mangatokan inyo cameh jo bajanji untuak indak ka maninggakan Turki tanpa anak-anaknyo. Dr. Maumoon Abdulqadir bakato inyo mangirim pasan ka anaknyo, Lena, nan marupoan salah surang dari pangikuiknyo. "Ambo tawu angkau niyo manolong urang-urang, sarato niyo manjadi nan baguno. Tapi awak dapek malakukan iko jo caro lain", keceknyo ka koran tu. "Ado banyak urang nan mamaralukan bantuan angkau. Tapi, iko bukan caro nan elok. Tolonglah babaliak". Pejabat-pejabat Inggirih mangatokan inyo sadar jo laporan tu. "Kami manyadiokan bantuan konsuler untuak kaluarga-kaluarga mareka dan kami lah manyampaikan kapolisian Turki untuak mancubo manantukan tampek mareka barado", kato Kantor Luar Negeri & Pasamakmuran Inggirih dalam sabuah pernyataan. Para pejabat mamparingekkan baso paningkekan jumlah para pajuang asiang nan sadang bajalan untuak bagabuang jo barisan ISIS. Panekanan tantang barapo banyak personil medis nan lah direkrut dek kalompok ko adolah...
Ayah nan cameh mangirin pasan ka anaknyo: "Tolonglah, babaliaklah" Anggota kaluarga mahasiswa Medik picayo inyo nio bakarajo untuak ISIS. "Urang-urang ko lah dibohongi, utak-nyo dibasuah", kecek anggota parlemen Turki tu.